PMIndiaData/PMIndiaSum huggingface dataset:
നൈപുണ്യവികസനവും യോഗ്യതകള്ക്ക്  അംഗീകാരം നല്കുaന്നതും സംബന്ധിച്ച ധാരണകള്ക്ക്  അംഗീകാരം

യുനൈറ്റഡ് അറബ് എമിറേറ്റ്‌സി(യു.എ.ഇ.)ലെ സ്‌കില്‍ ഡെവലപ്‌മെന്റ് ആന്ഡ്ല ഓണ്ട്രഭപ്രന്വര്ഷിുപ് മന്ത്രാലയത്തിലെ, നാഷണല്‍ ക്വാളിഫിക്കേഷന്സ്ി അതോറിറ്റിയുമായി 10.2.2016ന് ഒപ്പുവെച്ച ലെറ്റര്‍ ഓഫ് ഇന്റന്റിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്ന്നി കേന്ദ്രമന്ത്രിസഭാ യോഗം മുന്കാ്ലപ്രാബല്യത്തോടെ അംഗീകാരം നല്കിന. ഉഭയകക്ഷിബന്ധം മെച്ചപ്പെടുന്നതിനും നൈപുണ്യ വികസനത്തിനും യോഗ്യതകള്‍ പരസ്പരം അംഗീകരിക്കുന്നതിനും ധാരണ സഹായകമാകും. കേന്ദ്ര നൈപുണ്യ വികസന മന്ത്രാലയവും യു.എ.ഇ.യുടെ നാഷണല്‍ ക്വാളിഫിക്കേഷന്സ്ന അതോറിറ്റിയും തമ്മില്‍ ധാരണാപത്രം ഒപ്പിടുന്നതിനു യോഗം അനുമതി നല്കുികയും ചെയ്തു. യുവാക്കള്ക്ക് യു.എ.ഇയില്‍ തൊഴില്‍ ലഭിക്കാനുള്ള സാധ്യത ഇതോടെ വര്ധിനക്കും.
ടാറ്റാ മെമ്മോറിയല്‍ സെന്ററിന്റെ പ്ലാറ്റിനം ജൂബിലി പുസ്തകം പ്രധാനമന്ത്രി പ്രകാശനം ചെയ്തു

ടാറ്റാ മെമ്മോറിയല്‍ സെന്ററിന്റെ പ്ലാറ്റിനം ജൂബിലിയോടനുബന്ധിച്ചുള്ള പുസ്തകം പ്രധാനമന്ത്രി ശ്രീ. നരേന്ദ്ര മോദി ന്യൂ ഡല്‍ഹിയില്‍ തന്റെ വസതിയില്‍ ഇന്ന് നടന്ന ചടങ്ങില്‍ പ്രകാശനം ചെയ്തു. കാന്‍സര്‍ ഗവേഷണത്തിനും ചെലവ് കുറഞ്ഞ ആരോഗ്യ പരിരക്ഷയ്ക്കും പ്രധാനമന്ത്രി നല്‍ശി വരുന്ന പിന്‍തുണയ്ക്കും സഹകരണത്തിനും, ദര്‍ശനത്തിനും തന്റെ സ്വാഗത പ്രസംഗത്തില്‍ ശ്രീ. രത്തന്‍ ടാറ്റ നന്ദി അറിയിച്ചു. ടാറ്റാ മെമ്മോറിയല്‍ സെന്ററിലെ ഡോക്ടര്‍മാരെയും, വിദ്യാര്‍ത്ഥികളെയും വീഡോയോ കോണ്‍ഫറന്‍സിംഗിലൂടെ അഭിസംബോധന ചെയ്യവേ, മനുഷ്യ സ്‌നേഹപരമായ സേവനങ്ങളുടെയും സാമൂഹിക ഉത്തരവാദിത്തങ്ങളുടെയും കാര്യത്തില്‍, പ്രത്യേകിച്ച്, കാന്‍സര്‍ ചികിത്സാ, പരിചരണം, ഗവേഷണം എന്നീ മേഖലകളില്‍ ടാറ്റാ കുടുംബത്തിന്റെ അമൂല്യമായ സംഭാവനകളെ പ്രധാനമന്ത്രി പ്രകീര്‍ത്തിച്ചു.
പ്രധാനമന്ത്രിയും ഖത്തര്‍ അമീറും ടെലിഫോണില്‍ സംസാരിച്ചു

പ്രധാനമന്ത്രി ശ്രീ. നരേന്ദ്ര മോദിയും ഖത്തര്‍ അമീര്‍ ബഹുമാനപ്പെട്ട തമീം ബിന്‍ ഹമദ് അല്‍ താനിയും ടെലിഫോണില്‍ സംസാരിച്ചു കോവിഡ്-19 സംബന്ധിച്ചും അതുയര്‍ത്തുന്ന സാമൂഹിക, സാമ്പത്തിക പ്രത്യാഘാതങ്ങളെ കുറിച്ചും ഇരു നേതാക്കളും ചര്‍ച്ച ചെയ്തു. വൈറസ് പടരുന്നതു തടയാന്‍ അതതു രാജ്യങ്ങളിലെ ഗവണ്‍മെന്റുകള്‍ കൈക്കൊണ്ട നടപടികള്‍ ഇരുനേതാക്കളും വിശദീകരിച്ചു. സാര്‍ക് രാജ്യങ്ങള്‍ കൈക്കൊണ്ട മേഖലാതല നടപടികളും ജി20 നേതാക്കളുടെ വിര്‍ച്വല്‍ ഉച്ചകോടിയും സംബന്ധിച്ചു ബഹുമാനപ്പെട്ട അമീറിനെ പ്രധാനമന്ത്രി ധരിപ്പിച്ചു. രോഗം പടരുന്നതു തടയാന്‍ എല്ലാ രാജ്യങ്ങളും കൈക്കൊള്ളുന്ന നടപടികള്‍ പരമാവധി നേരത്തേ ഗുണകരമായ ഫലം നല്‍കുമെന്ന് ഇരു നേതാക്കളും പ്രത്യാശ പ്രകടിപ്പിച്ചു. മഹാവ്യാധിയെ തടയുന്നതില്‍ രാജ്യാന്തര ഐക്യദാര്‍ഢ്യവും വിവരങ്ങള്‍ പങ്കു വെക്കലും പ്രധാനമാണെന്ന് ഇരുവരും ഊന്നിപ്പറഞ്ഞു. ഖത്തറില്‍ ജീവിച്ചു ജോലി ചെയ്യുന്ന ഇന്ത്യക്കാരുടെ ക്ഷേമം ഉറപ്പുവരുത്തുന്നതില്‍ വ്യക്തിപരമായി താല്‍പര്യമെടുക്കുന്നതിനു ബഹുമാനപ്പെട്ട ഷെയ്ഖ് തമീം ബിന്‍ ഹമദ് അല്‍ തനിയെ പ്രധാനമന്ത്രി നന്ദി അറിയിച്ചു. ഖത്തറില്‍ കഴിയുന്ന ഇന്ത്യക്കാര്‍ക്കു സുരക്ഷയും ക്ഷേമവും ബഹുമാനപ്പെട്ട അമീര്‍ ഉറപ്പുനല്‍കി. മാറിവരുന്ന സാഹചര്യത്തില്‍ മുടക്കമില്ലാതെ ബന്ധപ്പെടാനും ചര്‍ച്ചകള്‍ നടത്താനും ഇരു നേതാക്കളും തീരുമാനിച്ചു.
സ്വാതന്ത്ര്യസമരത്തില്‍ ശ്രദ്ധിക്കപ്പെടാതെ പോയ നായകരുടെ വീരഗാഥകള്‍ പ്രചരിപ്പിക്കാൻ അദ്ധ്യാപകരോടും വിദ്യാര്‍ത്ഥികളോടും മൻ കീ ബാത്തില്‍ ആഹ്വാനം ചെയ്ത് പ്രധാനമന്ത്രി

സ്വാതന്ത്ര്യസമരത്തില്‍ ശ്രദ്ധിക്കപ്പെടാതെ പോയ നായകരുടെ വീരഗാഥകള്‍ പ്രചരിപ്പിക്കാൻ മന്‍ കി ബാത്തിൻ്റെ ഏറ്റവും പുതിയ അഭിസംബോധനയില്‍ പ്രധാനമന്ത്രി നരേന്ദ്ര മോദി വിദ്യാര്‍ത്ഥികളോടും അദ്ധ്യാപകരോടും ആഹ്വാനം ചെയ്തു. ഒരാള്‍ അവന്റെ/അവളുടെ വിജയത്തെക്കുറിച്ച് ചിന്തിക്കുമ്പോള്‍ എപ്പോഴും ഒരു ഗുരുനാഥനെക്കുറിച്ച് ഓര്‍ക്കുമെന്ന് പ്രധാനമന്ത്രി പറഞ്ഞു. കോവിഡ് പ്രതിസന്ധി അദ്ധ്യാപകര്‍ക്ക് മുന്നില്‍ ഒരു വെല്ലുവിളിയാണ് ഉയര്‍ത്തിയത്, എന്നാൽ സാങ്കേതികവിദ്യയുടെ പുതിയ വഴികളെ സ്വീകരിച്ചു കൊണ്ട് ഇതിനെ അവർ ഒരു അവസരമാക്കി മാറ്റുകയും അത് വിദ്യാര്‍ത്ഥികള്‍ക്ക് പകര്‍ന്നു കൊടുക്കുകയുമാണുണ്ടായതെന്നും അദ്ദേഹം പറഞ്ഞു. ദേശീയ വിദ്യാഭ്യാസനയത്തിന്റെ ഗുണഫലങ്ങള്‍ വിദ്യാര്‍ത്ഥികളിലേക്ക് എത്തിക്കുവാൻ അദ്ധ്യാപകര്‍ സവിശേഷമായ പങ്ക് വഹിക്കുമെന്ന് അദ്ദേഹം ആത്മവിശ്വാസം പ്രകടിപ്പിച്ചു. നമ്മുടെ സ്വാതന്ത്ര്യസമരത്തിലെ നായകരെക്കുറിച്ച് ഇന്നത്തെ വിദ്യാര്‍ത്ഥികള്‍ സുപരിചിതരായിരിക്കേണ്ടത് അനിവാര്യമാണെന്ന് 2022ല്‍ രാജ്യം സ്വാതന്ത്ര്യത്തിന്റെ 75-ാം വാര്‍ഷികം ആഘോഷിക്കുന്നത് ചൂണ്ടിക്കാട്ടികൊണ്ട് പ്രധാനമന്ത്രി പറഞ്ഞു. നമ്മുടെ വിദ്യാര്‍ത്ഥികൾ സ്വാതന്ത്ര്യസമരത്തെക്കുറിച്ചും അതോടൊപ്പം അവരുടെ പ്രാദേശിക ചുറ്റുപാടുകളിലെ സമര ചരിത്രത്തെയും വിലയിരുത്തുമ്പോള്‍ അതിന്റെ പ്രതിധ്വനി വിദ്യാര്‍ത്ഥികളുടെ വ്യക്തിത്വത്തില്‍ കാണാനാകുമെന്നും അദ്ദേഹം പറഞ്ഞു. തങ്ങളുടെ ജില്ലകളിൽ സ്വാതന്ത്ര്യസമരവുമായി ബന്ധപ്പെട്ടു നടന്ന സംഭവങ്ങൾ കണ്ടെത്താന്‍ പ്രധാനമന്ത്രി വിദ്യാര്‍ത്ഥികളോട് നിര്‍ദ്ദേശിച്ചു. തങ്ങളുടെ നഗരത്തില്‍ സ്വാതന്ത്ര്യസമരവുമായി ബന്ധപ്പെട്ട ഒരു സ്ഥലം വിദ്യാര്‍ത്ഥികള്‍ സന്ദര്‍ശിക്കുന്നതിന് ആസൂത്രണം ചെയ്യണം. നമ്മുടെ സ്വാതന്ത്ര്യസമരത്തിന്റെ 75-ാം വാര്‍ഷികം അടയാളപ്പെടുത്തുന്നതിനായി വിദ്യാര്‍ത്ഥികള്‍ ചേര്‍ന്ന് 75 കവിതകളും കഥകളും എഴുതുന്നതിനുള്ള നിശ്ചയദാര്‍ഡ്യം പ്രകടിപ്പിക്കണമെന്നും അദ്ദേഹം പറഞ്ഞു. ഈ പരിശ്രമങ്ങള്‍ രാജ്യത്തിന് വേണ്ടി ജീവിക്കുകയും മരിക്കുകയും വിസ്മൃതിയിലേക്ക് മങ്ങിപ്പോകുകയും ചെയ്ത ലക്ഷക്കണക്കിന് നായകരുടെ ഗാഥകള്‍ മുന്നോട്ടുകൊണ്ടുവരുന്നതിന് സഹായിക്കുമെന്ന് പ്രധാനമന്ത്രി ചൂണ്ടിക്കാട്ടി. സെപ്റ്റംബര്‍ 5ന് അദ്ധ്യാപകദിനം ആചരിക്കാനിരിക്കെ ഇതിന് വേണ്ട പരിസ്ഥിതി സൃഷ്ടിക്കുന്നതിന് തയാറെടുക്കുവാൻ അദ്ധ്യാപകരോട് പ്രധാനമന്ത്രി അഭ്യര്‍ത്ഥിച്ചു.
പ്രധാനമന്ത്രി ജനങ്ങൾക്ക് മകര സംക്രാന്തി ആശംസകൾ നേർന്നു

പ്രധാനമന്ത്രി ശ്രീ നരേന്ദ്ര മോദി മകര സംക്രാന്തി വിശേഷ വേളയിൽ ജനങ്ങൾക്ക് ആശംസകൾ നേർന്നു. ഏവർക്കും മകര സംക്രാന്തി ആശംസകൾ രാജ്യത്തിന്റെ നിരവധി ഭാഗങ്ങളിൽ മകരസംക്രാന്തി അത്യുത്സാഹത്തോടെയാണ് ആഘോഷിക്കുന്നത്. ഈ വിശേഷ ഉത്സവം ഇന്ത്യയുടെ വൈവിധ്യത്തെയും, നമ്മുടെ പാരമ്പര്യങ്ങളുടെ ഊർജ്ജസ്വലതയെയും വരച്ചു കാട്ടുന്നു. പ്രകൃതി മാതാവിനെ ആദരിക്കേണ്ടതിന്റെ പ്രാധാന്യവും അത് ഊന്നിപ്പറയുന്നു.
സുസ്ഥിര ഫിഷറീസ് വികസന രംഗത്ത് ഇന്ത്യയും, ഐസ്‌ലാന്‍ഡും തമ്മിലുള്ള ധാരണാപത്രത്തിന് കേന്ദ്ര മന്ത്രിസഭയുടെ അംഗീകാരം

ഫിഷറീസ് രംഗത്ത് ഇന്ത്യയും, ഐസ്‌ലാന്‍ഡും തമ്മില്‍ ഒപ്പുവച്ച ധാരണാ പത്രം പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അംഗീകാരം നല്‍കി. 2019 സെപ്റ്റംബര്‍ 10 നാണ് ധാരണാപത്രം ഒപ്പു വച്ചത്. ധാരണാപത്രത്തിന്റെ പ്രധാന സവിശേഷതകള്‍ ഇവയാണ് : 1. ആഴക്കടലിലും, തീരത്ത് നിന്ന് അകലെയുള്ള പ്രദേശങ്ങളില്‍ നിന്നും ലഭിക്കാവുന്ന ആകെ മീനിന്റെ കണക്കെടുപ്പ് രംഗത്ത് ശാസ്ത്രജ്ഞരേയും, സാങ്കേതിക വിദഗ്ധരേയും ശരിയായി വിന്യസിക്കുന്നതിനും അവരെ പരസ്പരം കൈമാറുന്നതിനുമുള്ള സൗകര്യമൊരുക്കല്‍. 2. പ്രധാനപ്പെട്ട ഫിഷറീസ് സ്ഥാപനങ്ങളിലെ പ്രൊഫഷണലുകള്‍ക്ക് ആധുനിക ഫിഷറീസ് മാനേജ്‌മെന്റിലും, മത്സ്യ സംസ്‌കരണത്തിലും പരിശീലനം ലഭ്യമാക്കുന്നതിനുള്ള വ്യവസ്ഥ. 3. ശാസ്ത്ര സംബന്ധിയായ വിവരങ്ങള്‍, ഗവേഷണ ഫലങ്ങള്‍, മറ്റ് വിവരങ്ങള്‍ തുടങ്ങിയവയുടെ കൈമാറ്റം. 4. മത്സ്യബന്ധന സാധ്യതകള്‍ പഠിക്കുന്നതിന് വിദഗ്ധരുടെ കൈമാറ്റം. സംരംഭകത്വ വികസനത്തിന് ആഴക്കടല്‍ ഫിഷറീസ് ഉല്പന്നങ്ങളുടെ സംസ്‌കരണവും, വിപണനവും. ഇന്ത്യയും, ഐസ്‌ലാന്‍ഡും തമ്മില്‍ നിലവിലുള്ള സൗഹാര്‍ദ്ദ ബന്ധങ്ങള്‍ ശക്തിപ്പെടുത്തുന്നതിനൊപ്പം ഫിഷറീസ് ഉള്‍പ്പെടെയുള്ള ഉഭയകക്ഷി വിഷയങ്ങളില്‍ കൂടിയാലോചനയും, സഹകരണവും വര്‍ദ്ധിപ്പിക്കാനും ധാരണാപത്രം വഴിയൊരുക്കും.
തിരഞ്ഞെടുപ്പിൽ വിജയിച്ചതിന് കനേഡിയൻ പ്രധാനമന്ത്രി ജസ്റ്റിൻ ട്രൂഡോയ്ക്ക്  പ്രധാനമന്ത്രിയുടെ അഭിനന്ദനം

തെരഞ്ഞെടുപ്പിൽ വിജയിച്ചതിന് കനേഡിയൻ പ്രധാനമന്ത്രി ജസ്റ്റിൻ ട്രൂഡോയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ഒരു ട്വീറ്റിൽ പ്രധാനമന്ത്രി പറഞ്ഞു; "തിരഞ്ഞെടുപ്പുകളിലെ നിങ്ങളുടെ വിജയത്തിന് പ്രധാനമന്ത്രി ജസ്റ്റിൻ ട്രൂഡോയ്ക്ക് അഭിനന്ദനങ്ങൾ. ഇന്ത്യ-കാനഡ ബന്ധം കൂടുതൽ ശക്തിപ്പെടുത്തുന്നതിനും ആഗോളവും ബഹുസ്വരവുമായ വിഷയങ്ങളിൽ നമ്മുടെ സഹകരണം കൂടുതൽ ശക്തമാക്കുന്നതിനും നിങ്ങളോടൊപ്പം തുടർന്നും പ്രവർത്തിക്കാൻ ഞാൻ ആഗ്രഹിക്കുന്നു. "
സംസ്ഥാന രൂപീകരണ ദിനത്തില്‍ പ്രധാനമന്ത്രി തെലങ്കാനയിലെയും ആന്ധ്രാപ്രദേശിലെയും ജനങ്ങള്‍ക്ക് ആശംസകള്‍ നേര്‍ന്നു

തെലങ്കാന സംസ്ഥാന രൂപീകരണ ദിനത്തില്‍ പ്രധാനമന്ത്രി ശ്രീ. നരേന്ദ്ര മോദി തെലങ്കാനയിലെ ജനങ്ങള്‍ക്ക് ആശംസകള്‍ നേര്‍ന്നു. ആന്ധ്രാപ്രദേശിലെ ജനങ്ങള്‍ക്കും അദ്ദേഹം ആശംസകള്‍ അര്‍പ്പിച്ചു. ‘സംസ്ഥാന രൂപീകരണ ദിനത്തില്‍ തെലങ്കാനയിലെ ജനങ്ങള്‍ക്ക് ആശംസകള്‍ നേരുന്നു. സംസ്ഥാനത്തിലെ ജനങ്ങളുടെ സ്വപ്‌നങ്ങളും പ്രതീക്ഷകളും വരുംകാലത്തു സഫലമാകട്ടെ. ആന്ധ്രാപ്രദേശിലെ സഹോദരീ സഹോദരന്‍മാര്‍ക്ക് ആശംസകള്‍. സംസ്ഥാനത്തെ ജനങ്ങളുടെ ആരോഗ്യത്തിനും അഭിവൃദ്ധിക്കുമായി ഞാന്‍ പ്രാര്‍ഥിക്കുന്നു.’, പ്രധാനമന്ത്രി പറഞ്ഞു.
ബസവജയന്തി 2017, ബസവസമിതി സുവര്‍ണജൂബിലി ആഘോഷം ഉദ്ഘാടനച്ചടങ്ങുകളെ പ്രധാനമന്ത്രി അഭിസംബോധന ചെയ്തു

ബസവണ്ണയുടെ വിശുദ്ധവചനങ്ങളുടെ 23 ഭാഷകളിലുള്ള പരിഭാഷ പ്രധാനമന്ത്രി ശ്രീ. നരേന്ദ്ര മോദി പുറത്തിറക്കി. ന്യൂഡെല്‍ഹിയിലെ വിജ്ഞാന്‍ ഭവനില്‍ നടന്ന ബസവജയന്തി 2017, ബസവസമിതി സുവര്‍ണജൂബിലി ആഘോഷം ഉദ്ഘാടനച്ചടങ്ങുകളിലാണ് വിശുദ്ധവചനങ്ങള്‍ പുറത്തിറക്കിയത്. ചടങ്ങില്‍ സംസാരിക്കവേ, ഇന്ത്യയുടെ ചരിത്രം പരാജയത്തെയും ദാരിദ്ര്യത്തെയും കൊളോണിയലിസത്തെയുംകുറിച്ചു മാത്രമുള്ളതല്ലെന്നു പ്രധാനമന്ത്രി ഓര്‍മിപ്പിച്ചു. സദ്ഭരണത്തിന്റെയും അഹിംസയുടെയും സത്യഗ്രഹത്തിന്റെയും സന്ദേശങ്ങള്‍ നല്‍കാന്‍ ഇന്ത്യക്കു സാധിച്ചിട്ടുണ്ടെന്ന് അദ്ദേഹം ചൂണ്ടിക്കാട്ടി. ബസവേശ്വര ഭഗവാന് ആദരാഞ്ജലയിര്‍പ്പിച്ച അദ്ദേഹം, എത്രയോ നൂറ്റാണ്ടുകള്‍ക്കുമുമ്പ് ജനാധിപത്യക്രമത്തെക്കുറിച്ചുള്ള വീക്ഷണം ബസവേശ്വരന്‍ വെച്ചുപുലര്‍ത്തിയിരുന്നു എന്നു വ്യക്തമാക്കി. നമ്മുടെ സമൂഹത്തെ മാറ്റിമറിച്ച മഹാന്‍മാരാല്‍ ലഭിക്കുകവഴി അനുഗൃഹീതമായ നാടാണു നമ്മുടേതെന്നു പ്രധാനമന്ത്രി പറഞ്ഞു. ആവശ്യമായപ്പോഴൊക്കെ നമ്മുടെ സമൂഹം നവീകരിക്കപ്പെട്ടത് ആന്തരികമായിത്തന്നെയാണെന്നും അദ്ദേഹം വ്യക്തമാക്കി. മുത്തലാഖ് നിമിത്തം ദുഃഖിക്കേണ്ടിവരുന്ന ചില മുസ്ലിം വനിതകളുടെ വേദന ഇല്ലാതാക്കുന്ന പരിഷ്‌കര്‍ത്താക്കള്‍ മുസ്ലിം സമുദായത്തില്‍നിന്നു തന്നെ ഉണ്ടാകുമെന്ന ആത്മവിശ്വാസം പ്രധാനമന്ത്രി രേഖപ്പെടുത്തി. രാഷ്ട്രീയദൃഷ്ടിയോടെ ഈ പ്രശ്‌നത്തെ സമീപിക്കരുതെന്നു മുസ്ലിം സമുദായത്തോട് അദ്ദേഹം ആഹ്വാനം ചെയ്തു. ബസവേശ്വര ഭഗവാന്റെ വചനങ്ങള്‍ സദ്ഭരണത്തിന് അടിത്തറയൊരുക്കുന്നവയാണെന്നു വിശദീകരിച്ച പ്രധാനമന്ത്രി, പാര്‍പ്പിടം, വൈദ്യുതി, റോഡുകള്‍ തുടങ്ങിയ വികസനത്തിന്റെ ഫലങ്ങള്‍ വിവേചനം കൂടാതെ എല്ലാവര്‍ക്കും ലഭ്യമാകണമെന്നു വ്യക്തമാക്കി. ‘എല്ലാവര്‍ക്കുമൊപ്പം, എല്ലാവര്‍ക്കും വികസനം’ എന്ന ആശയത്തിന്റെ ശരിയായ സത്ത് ഇതാണെന്നും അദ്ദേഹം പറഞ്ഞു. 2015 നവംബറില്‍ ലണ്ടനില്‍ ബസവേശ്വരന്റെ പ്രതിമ അനാച്ഛാദനം ചെയ്തതു പ്രധാനമന്ത്രി അനുസ്മരിച്ചു. ചടങ്ങിനുശേഷം കാണികള്‍ക്കിടയിലേക്കിറങ്ങിയ പ്രധ്രനമന്ത്രി, ആള്‍ക്കൂട്ടത്തിനിടയില്‍ ഉണ്ടായിരുന്ന പ്രമുഖ കന്നഡ പണ്ഡിതന്‍ പരേതനായ ശ്രീ. എം.എം.കല്‍ബുര്‍ഗിയുടെ കുടുംബാംഗങ്ങളെ കണ്ടു.
.പ്രധാനമന്ത്രി അഹമ്മദാബാദിൽ നവരാത്രി ആഘോഷങ്ങളിൽ പങ്കെടുത്തു

പ്രധാനമന്ത്രി ശ്രീ നരേന്ദ്ര മോദി ഇന്ന് രാത്രി അഹമ്മദാബാദിലെ ജിഎംഡിസി ഗ്രൗണ്ടിൽ നടന്ന നവരാത്രി ഉത്സവത്തിൽ പങ്കെടുത്തു. ഗുജറാത്ത് ഗവർണർ ശ്രീ ആചാര്യ ദേവവ്രത്, ഗുജറാത്ത് മുഖ്യമന്ത്രി ശ്രീ ഭൂപേന്ദ്ര പട്ടേൽ എന്നിവർക്കൊപ്പമാണ് പ്രധാനമന്ത്രി വേദിയിലെത്തിയത്. ഗവർണർക്കും മുഖ്യമന്ത്രിക്കും ഒപ്പം ലക്ഷക്കണക്കിന് ഭക്തജനങ്ങൾക്കും വേദിയിൽ പ്രധാനമന്ത്രി അംബാ ദേവിക്ക് മഹാ ആരതി അർപ്പിച്ചു. ഇന്ത്യൻ സംസ്‌കാരത്തിന്റെ അടയാളവും ഗുജറാത്തിന്റെ പ്രാദേശിക സ്വാദും ഉൾക്കൊള്ളുന്നതുമായ നവരാത്രി ആഘോഷത്തിൽ പ്രധാനമന്ത്രി പങ്കെടുത്തത് ഭക്തജനങ്ങളിൽ സന്തോഷവും സന്തോഷവും നിറച്ചു. പ്രധാനമന്ത്രിക്ക് ആദരണീയമായ സ്മരണികയായി മുഖ്യമന്ത്രി അംബാ ദേവിശ്രീ യന്ത്രം സമ്മാനിച്ചു. സാംസ്‌കാരിക പരിപാടികൾക്കും ഗർബയ്ക്കും പ്രധാനമന്ത്രി സാക്ഷിയായി. രണ്ട് ദിവസത്തെ ഗുജറാത്ത് പര്യടനത്തിനെത്തിയ പ്രധാനമന്ത്രി ഇന്ന് നിരവധി പരിപാടികളിൽ പങ്കെടുക്കുകയും സൂറത്തിലും ഭാവ്‌നഗറിലും ഉദ്ഘാടനം/സമർപ്പണം/ശിലാസ്ഥാപനം നടത്തുകയും ചെയ്തു. ദേശീയ ഗെയിംസ് 2022 ഇന്ന് അഹമ്മദാബാദിൽ അദ്ദേഹം ഉദ്ഘാടനം ചെയ്തു. നാളെ 51 ശക്തിപീഠങ്ങളിൽ ഒന്നായ അംബാജിയിലെ മറ്റൊരു ആരാധനാ കേന്ദ്രത്തിൽ പ്രധാനമന്ത്രി പങ്കെടുക്കും. 7200 കോടിയിലധികം രൂപയുടെ വിവിധ വികസന പദ്ധതികൾ പ്രധാനമന്ത്രി തറക്കല്ലിടുകയും രാജ്യത്തിന് സമർപ്പിക്കുകയും ചെയ്യും. പ്രധാനമന്ത്രി ആവാസ് യോജനയ്ക്ക് കീഴിൽ നിർമ്മിച്ച 45,000 വീടുകളുടെ സമർപ്പണവും തറക്കല്ലിടലും പ്രധാനമന്ത്രി നിർവഹിക്കും. തരംഗ ഹിൽ – അംബാജി – അബു റോഡ് പുതിയ ബ്രോഡ് ഗേജ് ലൈനിന്റെ തറക്കല്ലിടലും പ്രസാദ് പദ്ധതി പ്രകാരം അംബാജി ക്ഷേത്രത്തിൽ തീർത്ഥാടന സൗകര്യങ്ങളുടെ വികസനവും പ്രധാനമന്ത്രി നിർവഹിക്കും. 51 ശക്തിപീഠങ്ങളിൽ ഒന്നായ അംബാജി സന്ദർശിക്കുന്ന ലക്ഷക്കണക്കിന് ഭക്തർക്ക് പുതിയ റെയിൽ പാത പ്രയോജനപ്പെടും, കൂടാതെ ഈ തീർത്ഥാടന സ്ഥലങ്ങളിലെല്ലാം ഭക്തരുടെ ആരാധനാ അനുഭവം സമ്പന്നമാക്കും. ഡീസയിലെ എയർഫോഴ്‌സ് സ്റ്റേഷനിൽ റൺവേയുടെയും അനുബന്ധ അടിസ്ഥാന സൗകര്യങ്ങളുടെയും നിർമ്മാണവും, അംബാജി ബൈപാസ് റോഡ് തുടങ്ങിയവ തറക്കല്ലിടുന്ന മറ്റ് പദ്ധതികളിൽ ഉൾപ്പെടും . പടിഞ്ഞാറൻ ചരക്കുകൂലി സമർപ്പിത ഇടനാഴിയുടെ 62 കിലോമീറ്റർ നീളമുള്ള പുതിയ പാലൻപൂർ-ന്യൂ മഹേശാന ഭാഗവും 13 കിലോമീറ്റർ നീളമുള്ള പുതിയ പാലൻപൂർ-ന്യൂ ചതോദർ സെക്ഷനും (പാലൻപൂർ ബൈപാസ് ലൈൻ) പ്രധാനമന്ത്രി രാജ്യത്തിന് സമർപ്പിക്കും. പിപാവാവ്, ദീൻദയാൽ തുറമുഖ അതോറിറ്റി (കണ്ട്ല), മുന്ദ്ര, ഗുജറാത്തിലെ മറ്റ് തുറമുഖങ്ങൾ എന്നിവയിലേക്കുള്ള കണക്റ്റിവിറ്റി വർദ്ധിപ്പിക്കും. ഈ ഭാഗങ്ങൾ തുറക്കുന്നതോടെ പടിഞ്ഞാറൻ സമർപ്പിത ചരക്ക് ഇടനാഴിയുടെ 734 കിലോമീറ്റർ പ്രവർത്തനക്ഷമമാകും. ഈ പാത തുറക്കുന്നത് ഗുജറാത്തിലെ മെഹ്‌സാന-പാലൻപൂരിലെ വ്യവസായങ്ങൾക്ക് ഗുണം ചെയ്യും; രാജസ്ഥാനിലെ സ്വരൂപ്ഗഞ്ച്, കേശവ്ഗഞ്ച്, കിഷൻഗഡ്; ഹരിയാനയിലെ രേവാരി-മനേസർ, നർനൗൾ. മിത – തരാട് – ദീസ റോഡ് വീതി കൂട്ടുന്നതുൾപ്പെടെയുള്ള വിവിധ റോഡ് പദ്ധതികളും പ്രധാനമന്ത്രി രാജ്യത്തിന് സമർപ്പിക്കും. –ND–
ഉത്തര്‍പ്രദേശിലെ ലഖ്‌നൗവില്‍ പ്രധാനമന്ത്രി വികസനപദ്ധതികള്‍ ഉദ്ഘാടനം ചെയ്തു

ലഖ്‌നൗവില്‍ ഡോ.എ.പി.ജെ.അബ്ദുള്‍ കലാം സാങ്കേതിക സര്‍വകലാശാലയുടെ കെട്ടിടത്തിന്റെ ഉദ്ഘാടനവും 400 കെ.വി. ലഖ്‌നൗ-കാണ്‍പൂര്‍ ഡി.സി. പ്രസരണ ലൈനിന്റെ സമര്‍പ്പണവും പ്രധാനമന്ത്രി ആവാസ് യോജന ഗുണഭോക്താക്കള്‍ക്കുള്ള അനുമതിപത്രങ്ങളുടെ വിതരണവും പ്രധാനമന്ത്രി ശ്രീ. നരേന്ദ്ര മോദി നിര്‍വഹിച്ചു. ചടങ്ങില്‍ പ്രസംഗിക്കവേ, ഇന്ത്യയുടെ യുവത്വത്തെ അതിനൂതന സാങ്കേതികവിദ്യയുമായി അടുപ്പിക്കുന്നതിനെക്കുറിച്ച് അദ്ദേഹം വിശദീകരിച്ചു. ‘ആരോഗ്യമേഖലയില്‍, വിശേഷിച്ച് ആരോഗ്യസംരക്ഷണ ഉപകരണങ്ങളുടെ മേഖലയില്‍, സ്റ്റാര്‍ട്ടപ്പുകളും പുതുമയാര്‍ന്ന പദ്ധതികളും ആരംഭിക്കുന്നതിനെക്കുറിച്ച് നമ്മുടെ യുവാക്കള്‍ക്കു ചിന്തിക്കാവുന്നതാണ്’, പ്രധാനമന്ത്രി പറഞ്ഞു. എല്ലാ ജില്ലകളിലും വൈദ്യുതി എത്തിച്ചതിനു യു.പി.ഗവണ്‍മെന്റിനെ പ്രധാനമന്ത്രി അഭിനന്ദിച്ചു. ‘ഒരു രാജ്യത്തിന്റെ വികസനയാത്രയില്‍ വൈദ്യുതിയും ഊര്‍ജവും നിര്‍ണായകമാണ്. ഇപ്പോള്‍ ഇന്ത്യയില്‍ സൗരോര്‍ജം പ്രചാരം നേടിവരികയാണ്’, അദ്ദേഹം കൂട്ടിച്ചേര്‍ത്തു. ജൂലൈ ഒന്നിന് ജി.എസ്.ടി. നടപ്പാക്കുന്നതു ജനാധിപത്യത്തിന്റെ കരുത്തിന്റെ ലക്ഷണമാണെന്നു ചൂണ്ടിക്കാട്ടിയ പ്രധാനമന്ത്രി, ജി.എസ്.ടി. നടപ്പാക്കുന്നതിനെക്കുറിച്ചു വിശദീകരിക്കുകയും ചെയ്തു. ‘ജി.എസ്.ടി. നടപ്പാക്കുന്നതിന്റെ അംഗീകാരം ഇന്ത്യയിലെ 125 കോടി ജനങ്ങള്‍ക്കും അര്‍ഹതപ്പെട്ടതാണ്’, അദ്ദേഹം പറഞ്ഞു.
മധ്വ നവമി ദിനത്തിൽ ശ്രീ മധ്വാചാര്യർക്ക്  പ്രധാനമന്ത്രിയുടെ   പ്രണാമം

മധ്വ നവമി ദിനത്തിൽ പ്രധാനമന്ത്രി ശ്രീ നരേന്ദ്ര മോദി ശ്രീ മധ്വാചാര്യർക്ക് പ്രണാമം അർപ്പിച്ചു. 2017 ഫെബ്രുവരിയിൽ ജഗദ്ഗുരു മധ്വാചാര്യയുടെ ഏഴാം ശതാബ്ദി ആഘോഷത്തോടനുബന്ധിച്ച് നടത്തിയ പ്രസംഗത്തിന്റെ വീഡിയോയും അദ്ദേഹം പങ്കുവെച്ചിട്ടുണ്ട്. ഒരു ട്വീറ്റിൽ പ്രധാനമന്ത്രി പറഞ്ഞു, “മധ്വ നവമിയുടെ പുണ്യ വേളയിൽ, ശ്രീ മധ്വാചാര്യർക്ക് ഞാൻ ആദരവോടെ പ്രണാമം അർപ്പിക്കുന്നു. ആത്മീയവും സാമൂഹികവുമായ ഉന്നമനത്തിനായുള്ള അദ്ദേഹത്തിന്റെ മഹത്തായ സന്ദേശം തലമുറകളെ പ്രചോദിപ്പിക്കുന്നതാണ്. ശ്രീ മധ്വാചാര്യരെ കുറിച്ച് ഞാൻ നടത്തിയ ഒരു പ്രസംഗം ഇതാ:
പശ്ചിമ ബംഗാളിലെ സിതാൽകുച്ചിയിൽ  വൈദ്യുതാഘാതമേറ്റുള്ള  ജീവഹാനിയിൽ  പ്രധാനമന്ത്രി അനുശോചിച്ചു ;

പശ്ചിമ ബംഗാളിലെ സിതാൽകുച്ചിയിൽ ഒരു വാനിലെ വൈദ്യുതാഘാതത്തെ തുടർന്നുണ്ടായ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. ദുരിതബാധിതർക്ക് പിഎംഎൻആർഎഫിൽ നിന്നുള്ള സഹായധനവും ശ്രീ മോദി പ്രഖ്യാപിച്ചിട്ടുണ്ട്. പ്രധാനമന്ത്രിയുടെ ഓഫീസ് ട്വീറ്റ് ചെയ്തു : "പശ്ചിമ ബംഗാളിലെ സിതാൽകുച്ചിയിൽ ഒരു വാനിലെ വൈദ്യുതാഘാതത്തെ തുടർന്നുണ്ടായ ജീവഹാനിയിൽ ദുഖിക്കുന്നു . മരിച്ചവരുടെ കുടുംബങ്ങളെ അനുശോചനം അറിയിക്കുന്നു. പരിക്കേറ്റവർ ഉടൻ സുഖം പ്രാപിക്കട്ടെ: പ്രധാനമന്ത്രി" മരിച്ചവരുടെ അടുത്ത ബന്ധുക്കൾക്ക് പി എം എൻ ആർ എഫിൽ നിന്ന് 2 ലക്ഷം രൂപയും , പരിക്കേറ്റവർക്ക് 50,000 രൂപയും വീതം നൽകും: പ്രധാനമന്ത്രി
പ്രധാനമന്ത്രി ആവാസ് യോജന-ഗ്രാമിണ്‍ (പി.എം.എ.വൈ-ജി) 2021 മാര്‍ച്ചിനുശേഷം 2024 മാര്‍ച്ച് വരെ തുടരുന്നതിന് മന്ത്രിസഭയുടെ അംഗീകാരം

പ്രധാനമന്ത്രി ആവാസ് യോജന-ഗ്രാമിണ്‍ (പിഎംഎവൈ-ജി) 2021 മാര്‍ച്ചിനുശേഷവും തുടരുന്നതിനുള്ള ഗ്രാമവികസന വകുപ്പിന്റെ നിര്‍ദ്ദേശത്തിന് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം ഇന്ന് അംഗീകാരം നല്‍കി. ഇതിലൂടെ പദ്ധതിയുടെ മൊത്തം ലക്ഷ്യമായ 2.95 കോടി പാര്‍പ്പിടങ്ങളില്‍ 2021 മാര്‍ച്ച് 31ന് ശേഷം ബാക്കിയുള്ള 155.75 ലക്ഷം ഭവനങ്ങള്‍ക്കുള്ള സാമ്പത്തിക സഹായം നല്‍കും. മന്ത്രിസഭ നല്‍കിയ അംഗീകാരത്തിന്റെ വിശദാംശങ്ങള്‍ ഇപ്രകാരമാണ്: -2.95 കോടി വീടുകള്‍ എന്ന സഞ്ചിത ലക്ഷ്യത്തിനുള്ളിലെ ശേഷിക്കുന്ന വീടുകള്‍ പൂര്‍ത്തിയാക്കുന്നതിന് പി.എം.എ.വൈ-ജി നിലവിലുള്ള മാനദണ്ഡങ്ങള്‍ അനുസരിച്ച് 2021 മാര്‍ച്ചിനുശേഷം 2024 മാര്‍ച്ച് വരെ തുടരും. -മൊത്തം സഞ്ചിതലക്ഷ്യമായ 2.95 കോടി വീടുകളില്‍ ബാക്കിയുള്ള 155.75 ലക്ഷം വീടുകളുടെ നിര്‍മ്മാണത്തിനുള്ള മൊത്തം സാമ്പത്തിക ബാദ്ധ്യത 2,17,257 കോടി (ഇതില്‍ കേന്ദ്ര വിഹിതം 1,25,106 കോടിയും സംസ്ഥാന വിഹിതം 73,475 കോടിയും) രൂപയാണ്.ഇതുകൂടാതെ നബാര്‍ഡിന് പലിശ തിരിച്ചടവിനായി 18,676 കോടി രൂപ അധികമായും ആവശ്യമാണ്. – ബജറ്റിന് പുറത്തുള്ള വിഭവങ്ങള്‍ (ഇ.ബി.ആര്‍) ഘട്ടംഘട്ടമായി നിര്‍ത്തലാക്കുന്നതും പദ്ധതിയുടെ മൊത്തം ഫണ്ടിംഗും പൂര്‍ണ്ണമായും ബജറ്റിന്റെ പിന്തുണയോടെ (ജി.ബി.എസ്) നല്‍കുന്നതും ധനമന്ത്രാലയവുമായി കൂടിയാലോചിച്ച് തീരുമാനിക്കും. – അഡ്മിനിസ്‌ട്രേറ്റീവ് ഫണ്ടിന്റെ കേന്ദ്ര വിഹിതത്തില്‍ നിന്നും (മൊത്തം അഡ്മിനിസ്‌ട്രേറ്റീവ് ഫണ്ടിന്റെ 0.3%) 45 ലക്ഷം രൂപ അധിക വാര്‍ഷിക അഡ്മിനിസ്‌ട്രേറ്റീവ് ഫണ്ടായി ഓരോ ചെറിയ സംസ്ഥാനങ്ങള്‍ക്കും അതായത് ഹിമാചല്‍ പ്രദേശ്, ഹരിയാന, ഗോവ, പഞ്ചാബ്, ഉത്തരാഖണ്ഡ്, അസം, ത്രിപുര എന്നിവയൊഴികെയുള്ള വടക്കുകിഴക്കന്‍ സംസ്ഥാനങ്ങള്‍ക്കും, ജമ്മു കാശ്മീര്‍ ഒഴികെയുള്ള എല്ലാ കേന്ദ്രഭരണ പ്രദേശങ്ങള്‍ക്കും നല്‍കും. മൊത്തത്തില്‍ 1.70 % ത്തിലധികം അഡ്മിനിസ്‌ട്രേറ്റീവ് ഫണ്ടുകള്‍ ഇപ്പറഞ്ഞ സംസ്ഥാനങ്ങള്‍ക്കും/കേന്ദ്രഭരണപ്രദേശങ്ങള്‍ക്കും അനുവദിച്ചിട്ടുണ്ട്. -2023-24 സാമ്പത്തിക വര്‍ഷം വരെ പ്രോഗ്രാം മാനേജ്‌മെന്റ് യൂണിറ്റിന്റെയും (പി.എം.യു) നാഷണല്‍ ടെക്‌നിക്കല്‍ സപ്പോര്‍ട്ട് ഏജന്‍സിയുടെയും (എന്‍.ടി.എസ്.എ-ദേശീയ സാങ്കേതിക പിന്തുണ ഏജന്‍സി) തുടരും ഗുണഫലങ്ങള്‍: പദ്ധതി 2024 വരെ ദീര്‍ഘിപ്പിച്ചതോടെ'' എല്ലാവര്‍ക്കും പാര്‍പ്പിടം'' എന്ന ലക്ഷ്യം നേടിയെടുക്കുന്നതിനായി പി.എം.എ.വൈ-ജിയുടെ മൊത്തം ലക്ഷ്യമായ 2.95 കോടി വീടുകളില്‍ ബാക്കിയുള്ള 155.75 ലക്ഷം വീടുകളും അടിസ്ഥാനസൗകര്യങ്ങളോടെ നല്ല ഉറപ്പുള്ള (പക്കാ)തായി നിര്‍മ്മിക്കുന്നതിന് സഹായം നല്‍കുമെന്നത് ഉറപ്പാക്കുന്നു. 2021 നവംബര്‍ 29 ലെ കണക്കനുസരിച്ച്, മൊത്തം ലക്ഷ്യമായ 2.95 കോടിയില്‍ 1.65 കോടി പി.എം.എ.വൈ-ജി വീടുകള്‍ നിര്‍മ്മിച്ചു കഴിഞ്ഞു. 2011ലെ സാമൂഹിക സാമ്പത്തിക ജാതി സെന്‍സസ് (എസ്.ഇ.സി.സി.) വിവരങ്ങളുടെ അടിസ്ഥാനമാക്കിയുള്ള സ്ഥിരം വെയിറ്റിംഗ് ലിസ്റ്റിന്(കാത്തിരിപ്പ് പട്ടികയ്ക്ക്) ഏതാണ്ട് തുല്യമായ 2.02 കോടി വീടുകള്‍ 2022 ഓഗസ്റ്റ് 15-നകം പൂര്‍ത്തിയാകുമെന്ന് കണക്കാക്കപ്പെടുന്നു. അതിനാല്‍, 2.95 കോടി വീടുകള്‍ എന്ന ലക്ഷ്യം കൈവരിക്കുന്നതിന്, പദ്ധതി 2024 മാര്‍ച്ച് വരെ തുടരേണ്ടത് അനിവാര്യമാണ്.
അമേരിക്കയുടെ ഐക്യരാഷ്ട്ര സഭാ സ്ഥിരം പ്രതിനിധി അബാസഡര്‍ ശ്രീമതി നിക്കി ഹാലേ പ്രധാനമന്ത്രിയെ സന്ദര്‍ശിച്ചു

അമേരിക്കയുടെ ഐക്യരാഷ്ട്ര സഭ സ്ഥിരം പ്രതിനിധി അബാസഡര്‍ ശ്രീമതി നിക്കി ഹാലേ പ്രധാനമന്ത്രി ശ്രീ. നരേന്ദ്ര മോദിയെ സന്ദര്‍ശിച്ചു. പ്രസിഡന്റ് ട്രംപിന്റെ ആശംസകള്‍ അംബാസഡര്‍ ഹാലേ കൈമാറി. പ്രസിഡന്റ് ട്രംപുമായി നടത്തിയ കൂടിക്കാഴ്ചകളും ആശയവിനിമയവും ഊഷ്മളതയോടെ അനുസ്മരിച്ച പ്രധാനമന്ത്രി, തിരിച്ചും ആശംസകള്‍ നേര്‍ന്നു. നയതന്ത്ര, പ്രതിരോധ മേഖലകളില്‍ സവിശേഷമായും, അതോടൊപ്പം മറ്റു മേഖലകളിലും, ഇന്ത്യയും അമേരിക്കയും തമ്മിലുള്ള ബന്ധം മെച്ചപ്പെടുന്ന സാഹചര്യം അംബാസഡര്‍ ഹാലേ നിരീക്ഷിച്ചു. ഭീകരപ്രവര്‍ത്തനത്തെ നേരിടല്‍, ബഹുതല വേദികളിലെ പ്രവര്‍ത്തനം എന്നീ കാര്യങ്ങളിലുള്ള ഇന്ത്യ-അമേരിക്ക സഹകരണം ശക്തിപ്പെടുത്താനുള്ള വഴികളെക്കുറിച്ച് ഇരുവരും ചര്‍ച്ച നടത്തി. ശക്തമായ ഇന്ത്യ-അമേരിക്ക പങ്കാളിത്തം ആഗോള സുരക്ഷയ്ക്കും അഭിവൃദ്ധിക്കും ഗുണകരമായ വിധത്തില്‍ തുടരുമെന്ന ആത്മവിശ്വാസം അവര്‍ പ്രകടിപ്പിച്ചു. പ്രസിഡന്റ് ട്രംപിന്റെ ദക്ഷിണേഷ്യ, ഇന്‍ഡോ-പസഫിക് നയതന്ത്രത്തെ അഭിനന്ദിച്ച പ്രധാനമന്ത്രി, കൊറിയന്‍ ഉപഭൂഖണ്ഡത്തെ ആണവമുക്തമാക്കാന്‍ നടത്തുന്ന ശ്രമങ്ങളെ ശ്ലാഘിക്കുകയും ചെയ്തു.
പ്രമുഖ ഓഹരി നിക്ഷേപകനായ രാകേഷ് ജുൻജുൻവാലയുടെ നിര്യാണത്തിൽ പ്രധാനമന്ത്രി അനുശോചിച്ചു

പ്രമുഖ ഓഹരി നിക്ഷേപകനായ രാകേഷ് ജുൻജുൻവാലയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. ട്വീറ്റിൽ പ്രധാനമന്ത്രി പറഞ്ഞു : "രാകേഷ് ജുൻ‌ജുൻ‌വാല അജയ്യനായിരുന്നു. നർമ്മബോധവും , ചുറുചുറുക്കും , ഉൾക്കാഴ്ചയുമുള്ള അദ്ദേഹം സാമ്പത്തിക ലോകത്തിന് മായാത്ത സംഭാവനകൾ അവശേഷിപ്പിച്ചിട്ടാണ് വിട വാങ്ങിയത് . ഇന്ത്യയുടെ പുരോഗതിയിലും അദ്ദേഹം വളരെ ആവേശഭരിതനായിരുന്നു. അദ്ദേഹത്തിന്റെ വിയോഗം ദുഃഖകരമാണ്. അദ്ദേഹത്തിന്റെ കുടുംബത്തിനും ആരാധകർക്കും എന്റെ അനുശോചനം . ഓം ശാന്തി ."
സമുദ്ര ഗതാഗത രംഗത്ത് ഇന്ത്യാ -യു.എ.ഇ. സഹകരണ

സമുദ്ര ഗതാഗത രംഗത്ത് ഇന്ത്യയും ഐക്യ അറബ് എമിറേറ്റ്‌സും (യു.എ.ഇ.) യും തമ്മില്‍ വ്യവസ്ഥാപിത സഹകരണത്തിനുള്ള ധാരണാപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അംഗീകാരം നല്‍കി. സമുദ്ര ഗതാഗതം പരിപോഷിപ്പിക്കല്‍, സാധ്യമായ തുറമുഖങ്ങളില്‍ കസ്റ്റംസ് നടപടിക്രമങ്ങള്‍ ലഘൂകരിക്കല്‍, മാലിന്യ നിര്‍മ്മാര്‍ജ്ജനത്തിന് നിലവിലുള്ള സംവിധാനങ്ങള്‍ ഫലപ്രദമാക്കല്‍ തുടങ്ങിയവ ധാരണാപത്രം ലക്ഷ്യമിടുന്നു. വ്യാപാര ആവശ്യങ്ങള്‍ക്ക് ഉഭയകക്ഷി, ബഹുകക്ഷി കരാറുകളില്‍ ഏര്‍പ്പെടാന്‍ ഇരു രാജ്യങ്ങളിലെയും ഷിപ്പിംഗ് കമ്പനികളെ ധാരണാപത്രം സഹായിക്കും.
കേന്ദ്രപട്ടികയിലെ മറ്റ് പിന്നാക്ക വിഭാഗങ്ങളുടെ ഉപവര്‍ഗ്ഗീകരണം പരിശോധിക്കാനുള്ള കമ്മീഷന്റെ കാലാവധി നീട്ടി

കേന്ദ്രപട്ടികയില്‍ മറ്റ് പിന്നാക്ക വിഭാഗങ്ങളുടെ ഉപവര്‍ഗ്ഗീകരണം സംബന്ധിച്ച വിഷയം പരിശോധിക്കാന്‍ നിയോഗിച്ച കമ്മീഷന്റെ കാലാവധി ആറ് മാസം കൂടി ദീര്‍ഘിപ്പിച്ച് 2019 മെയ് 31 വരെയാക്കാനുള്ള നിര്‍ദ്ദേശത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അനുമതി നല്‍കി. 2018 നവംബര്‍ 30 വരെയായിരുന്നു കമ്മീഷന്റെ കാലാവധി. സംസ്ഥാന ഗവണ്‍മെന്റുകള്‍, സംസ്ഥാന പിന്നാക്ക വിഭാഗ കമ്മിഷനുകള്‍, വിവിധ സമുദായ സംഘടനകള്‍, വ്യത്യസ്ഥ പിന്നാക്ക വിഭാഗങ്ങളില്‍പ്പെട്ട പൊതുജനങ്ങള്‍ തുടങ്ങിയവരുമായി കമ്മിഷന്‍ വിപുലമായ കൂടിക്കാഴ്ചകള്‍ നടത്തുകയുണ്ടായി. ഉന്നത വിദ്യാഭ്യാസ സ്ഥാപനങ്ങളില്‍ പ്രവേശനം നേടിയ മറ്റ് പിന്നാക്ക വിഭാഗക്കാരുടെ ജാതി സംബന്ധിച്ച രേഖകള്‍, കേന്ദ്ര ഗവണ്‍മെന്റ് വകുപ്പുകള്‍, കേന്ദ്ര പൊതുമേഖലാ സ്ഥാപനങ്ങള്‍, പൊതുമേഖലാ ബാങ്കുകള്‍, ധനകാര്യ സ്ഥാപനങ്ങള്‍ എന്നിവിടങ്ങളില്‍ ജോലി ലഭിച്ചട്ടുള്ള മറ്റ് പിന്നാക്ക വിഭാഗക്കാരുടെ ജാതി തിരിച്ചുള്ള കണക്ക് മുതലായവ കമ്മീഷന്‍ എടുത്തിട്ടുണ്ട്. ലഭ്യമായ വിവരങ്ങള്‍ വിശകലനം ചെയ്തതിന്റെ അടിസ്ഥാനത്തില്‍ ഉപവിഭാഗങ്ങളുടെ അന്തിമ പട്ടികയും, റിപ്പോര്‍ട്ടും തയ്യാറാക്കുന്നതിന് സംസ്ഥാനങ്ങളുമായും അവയുടെ പിന്നാക്ക വിഭാഗ കമ്മീഷനുമായും ഒരു വട്ടം ചര്‍ച്ച കൂടി നടത്തേണ്ടതുണ്ടെന്ന് കമ്മീഷന്‍ വ്യക്തമാക്കിയിരുന്നു.
സ്വാമി ദയാനന്ദ സരസ്വതിയുടെ നിര്യാണത്തില് പ്രധാനമന്ത്രി അനുശോചിച്ചു.

സ്വാമി ദയാനന്ദ സരസ്വതിയുടെ നിര്യാണത്തില് പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു. ”സ്വാമി ദയാനന്ദ സരസ്വതിയുടെ വിയോഗം ഒരു വ്യക്തിപരമായ നഷ്ടമാണ്. അദ്ദേഹത്തിന്റെ ആത്മാവിന് ഞാന് നിത്യശാന്തി നേരുന്നു. ദയാനന്ദ സരസ്വതി പ്രചോദനമേകിയ എണ്ണമറ്റ ജനങ്ങളോടൊപ്പമാണ് എന്റെ ചിന്തകളും. വിജ്ഞാനത്തിന്റെയും, ആത്മീയതയുടേയും, സേവനത്തിന്റെയും ശക്തികേന്ദ്രമായിരുന്നു അദ്ദേഹം”. പ്രധാനമന്ത്രി പറഞ്ഞു.
ഇടത് തീവ്രവാദ ബാധിത മേഖലയില്‍ മൊബൈല്‍ കണക്ടിവിറ്റിക്ക് മന്ത്രിസഭയുടെ അംഗീകാരം

10 സംസ്ഥാനങ്ങളില്‍ കേന്ദ്ര ആഭ്യന്തര മന്ത്രാലയം കണ്ടെത്തിയ 96 ജില്ലകളിലെ ഇടത് തീവ്രവാദ ബാധിത പ്രദേശങ്ങളില്‍ (LWE) 4072 ടവ്വര്‍ ലോക്കേഷനുകളില്‍ യൂണിവേഴ്‌സല്‍ സര്‍വ്വീസ് ഓബ്ലിഗേഷന്‍ ഫണ്ടിന്റെ (യു.എസ്.എ.എഫ്) സഹായത്തോടെ രണ്ടാം ഘട്ട പദ്ധതിയായി മൊബൈല്‍ സേവനങ്ങള്‍ ലഭ്യമാക്കുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അനുമതി നല്‍കി. 7300 കോടി രൂപയാണ് മൊത്തം പദ്ധതി ചെലവ്. ഇടത് തീവ്രവാദ ബാധിത മേഖലയില്‍ വിന്യസിച്ചിട്ടുള്ള സുരക്ഷാ സേനാംഗങ്ങളായിരിക്കും ഈ ശൃംഖല ഉപയോഗിക്കുക. ജനവാസമുള്ള ഗ്രാമങ്ങളിലെ ജനങ്ങള്‍ക്ക് മൊബൈല്‍ സേവനങ്ങള്‍ ലഭ്യമാക്കുക വഴി ഈ മേഖലയിലെ സാമ്പത്തിക പ്രവര്‍ത്തനങ്ങളും മെച്ചപ്പെടും. ഡിജിറ്റല്‍ മൊബൈല്‍ കണക്ടിവിറ്റി ലഭ്യമാകുന്നതോടെ പിന്നാക്ക ഇടത് തീവ്രവാദ ബാധിത മേഖലയിലെ ഇ-ഗവേര്‍ണന്‍സ് പ്രവര്‍ത്തനങ്ങള്‍ക്കും ഗതി വേഗം ലഭിക്കും. 10 സംസ്ഥാനങ്ങളിലെ നിര്‍ദ്ദിഷ്ട ടവര്‍ ലൊക്കേഷനുകള്‍ താഴെപ്പറയും പ്രകാരമാണ്: ക്രമനമ്പര്‍ സംസ്ഥാനങ്ങള്‍ ജില്ലകള്‍ ടവര്‍ ലൊക്കേഷനുകളുടെ എണ്ണം 1 ആന്ധ്രാ പ്രദേശ് 8 429 2 ബീഹാര്‍ 8 412 3 ചത്തീസ്ഗഢ് 16 1028 4 ജാര്‍ഖണ്ട് 21 1054 5 മധ്യ പ്രദേശ് 1 26 6 മഹാരാഷ്ട്ര 2 136 7 ഒഡിഷ 18 483 8 തെലുങ്കാന 14 118 9 ഉത്തര്‍ പ്രദേശ് 3 179 10 പശ്ചിമ ബംഗാള്‍ 5 207 ആകെ 10 സംസ്ഥാനങ്ങള്‍ 96 4072 പശ്ചാത്തലം: LWE ഒന്നാം ഘട്ട പദ്ധതി 2ജി സാങ്കേതികവിദ്യ ഉപയോഗിച്ച് ഇടത് തീവ്രവാദ ബാധിത മേഖലകളില്‍ മൊബൈല്‍ സേവനങ്ങള്‍ ലഭ്യമാക്കാന്‍ LWE ഒന്നാം ഘട്ട പദ്ധതി പ്രകാരം അനുവദിച്ച 4080.78 കോടി രൂപയുടെ പദ്ധതി പൂര്‍ത്തിയായി വരുന്നു. LWE രണ്ടാം ഘട്ട പദ്ധതി i) ബന്ധപ്പെട്ട സംസ്ഥാനങ്ങളുമായി കേന്ദ്ര ആഭ്യന്തര മന്ത്രാലയം നടത്തിയ കൂടിയാലോചനകളില്‍ 10 സംസ്ഥാനങ്ങളിലെ 96 ജില്ലകളില്‍ വിന്യസിച്ചിട്ടുള്ള സേനകളുടെ വാര്‍ത്താ വിനിമയ ആവശ്യങ്ങള്‍ക്കായി 4072 ടവ്വറുകള്‍ നിര്‍ണ്ണയിച്ചിരുന്നു ii) രണ്ടാം ഘട്ട പദ്ധതിയില്‍ നിര്‍ദ്ദേശിച്ചിട്ടുള്ള സാങ്കേതികവിദ്യയുടെ നിലവാരം ഉയര്‍ത്തിയിട്ടുണ്ട്. ഇപ്പോള്‍ 2ജി, 4ജി സാങ്കേതികവിദ്യ മൊബൈല്‍ കണക്ടിവിറ്റിക്കായി ഉപയോഗിക്കുന്നു.
പ്രമുഖ നടന്‍  ഋഷി കപൂറിന്റെ വിയോഗത്തില്‍ പ്രധാനമന്ത്രി അനുശോചിച്ചു

പ്രമുഖ നടന്‍ ഋഷി കപൂറിന്റെ വിയോഗത്തില്‍ പ്രധാനമന്ത്രി ശ്രീ നരേന്ദ്ര മോദി അനുശോചിച്ചു. ” എല്ലാവരും ഇഷ്ടപ്പെട്ട ഊര്‍ജ്ജസ്വലനായ ബഹുമുഖ പ്രതിഭ, അതായിരുന്നു ഋഷി കപൂര്‍ജി. കഴിവിന്റെ ഊര്‍ജ്ജകേന്ദ്രമായിരുന്നു അദ്ദേഹം. സമൂഹമാധ്യമങ്ങളില്‍ ഉള്‍പ്പെടെയുള്ള ഞങ്ങളുടെ ബന്ധപ്പെടലുകളെ ഓര്‍മപ്പെടുത്തിക്കൊണ്ടേയിരിക്കും. സിനിമയുടെയും ഇന്ത്യയുടെ പുരോഗതിയുടെയും കാര്യത്തില്‍ അദ്ദേഹം ആവേശഭരിതനായിരുന്നു. അദ്ദേഹത്തിന്റെ നിര്യാണം അഗാധ വേദനയാണ് ഉണ്ടാക്കുന്നത്. അദ്ദേഹത്തിന്റെ കുടുംബത്തിനും ആരാധകര്‍ക്കും അനുശോചനങ്ങള്‍. ഓം ശാന്തി”. പ്രധാനമന്ത്രി പറഞ്ഞു